Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Decizia conducerii grupării din Bănie vine după eșecul suferit în deplasarea cu Viitorul, 1-2.

"Corneliu Papură este, începând de astăzi, noul antrenor al Științei.

Component al echipei care a câștigat eventul din 1991 și al echipei Naționale la Campionatul Mondial din 1994, este absolvent al licenței UEFA PRO și lucrează în cadrul clubului din 2013, având, pe rând, rolul de antrenor al echipei mari în Liga a II-a, antrenor al echipei secunde, coordonator tehnic al Centrului de Copii și Juniori și director sportiv.

Îl salutăm pe Devis Mangia și îi urăm succes mai departe. Devis a fost antrenorul Științei în ultimele două sezoane, reușind să claseze echipa pe podium după 23 de ani de așteptare și să obțină Cupa României după 25 de ani. Devis Mangia rămâne prietenul nostru și, așa cum a declarat domnia sa, un susținător al Științei pentru totdeauna.", se arată pe site-ul oficial al Craiovei.

Devis Mangia (44 de ani) era antrenorul Craiovei din mai 2017. El a reușit să câștige cu gruparea din Bănie Cupa României, în sezonul 2017-2018.

Corneliu Papură (45 de ani) ocupa ultima dată funcția de coordonator al centrului de copii și juniori de la Craiova. Astăzi, a fost numit antrenor principal al echipei. Papură a mai antrenat în carieră formația ALRO Slatina și a fost jucătorul Științei în 4 rânduri: 1991-1996, 1999-2001, 2002-2004 și 2005.

Etichete:

,

,